b'\n_START_ARTICLE_\nULEB Eurocup\n_START_SECTION_\nSarjasysteemi\n_START_PARAGRAPH_\nKauden 2007\xe2\x80\x932008 j\xc3\xa4lkeen joukkueiden m\xc3\xa4\xc3\xa4r\xc3\xa4 pudotettiin 54:st\xc3\xa4 48:een.\n_START_SECTION_\nEnsimm\xc3\xa4inen karsintakierros\n_START_PARAGRAPH_\n16 joukkuetta pelaa toisiaan vastaan. Joukkueparit pelaavat toisiaan vastaan kahdesti; sek\xc3\xa4 kotona ett\xc3\xa4 vieraissa. Parien voittajat, joita on kahdeksan, p\xc3\xa4\xc3\xa4sev\xc3\xa4t seuraavalle kierrokselle. H\xc3\xa4vi\xc3\xa4j\xc3\xa4t osallistuvat EuroChallengeen. T\xc3\xa4t\xc3\xa4 vaihetta organisoi FIBA Europe.\n_START_SECTION_\nToinen karsintakierros\n_START_PARAGRAPH_\nT\xc3\xa4ll\xc3\xa4kin kierroksella on mukana 16 joukkuetta. Kahdeksan joukkuetta, jotka p\xc3\xa4\xc3\xa4siv\xc3\xa4t ensimm\xc3\xa4iselt\xc3\xa4 kierrokselta jatkoon, pelaavat joukkueita vastaan, jotka p\xc3\xa4\xc3\xa4siv\xc3\xa4t automaattisesti mukaan vasta toisella kierroksella. My\xc3\xb6s t\xc3\xa4ll\xc3\xb6inkin pelataan otteluparit, joista voittajat p\xc3\xa4\xc3\xa4sev\xc3\xa4t jatkoon.\n_START_SECTION_\nLohkovaihe\n_START_PARAGRAPH_\nMukana on 32 joukkuetta: kahdeksan karsintojen kautta jatkoon p\xc3\xa4\xc3\xa4ssytt\xc3\xa4 sek\xc3\xa4 24, jotka p\xc3\xa4\xc3\xa4siv\xc3\xa4t automaattisesti. T\xc3\xa4m\xc3\xa4n j\xc3\xa4lkeen sarjaa pit\xc3\xa4\xc3\xa4 ULEB. Joukkueet jaetaan nelj\xc3\xa4n joukkueen lohkoihin, jolloin lohkoja on yhteens\xc3\xa4 kahdeksan. Joukkueet pelaavat kahdesti toisiaan vastaan ja lohkojen kaksi parasta p\xc3\xa4\xc3\xa4sev\xc3\xa4t jatkoon.\n_START_SECTION_\nTOP-16\n_START_PARAGRAPH_\nKuudentoista parhaan joukkueen vaihe otettiin k\xc3\xa4ytt\xc3\xb6\xc3\xb6n vasta kaudella 2008\xe2\x80\x932009. Joukkueet jaetaan nelj\xc3\xa4n joukkueen lohkoihin, jolloin lohkoja on yhteens\xc3\xa4 nelj\xc3\xa4. Lohkojen kaksi parasta p\xc3\xa4\xc3\xa4see seuraavaan vaiheeseen.\n_START_SECTION_\nFinal Eight\n_START_PARAGRAPH_\nT\xc3\xa4ss\xc3\xa4 vaiheessa vain voitolla p\xc3\xa4\xc3\xa4see jatkoon. Jatkoonmenij\xc3\xa4t pelaavat yhden pelin, jonka voittaja p\xc3\xa4\xc3\xa4see jatkoon. Semi-finaalien h\xc3\xa4vi\xc3\xa4j\xc3\xa4t pelaavat pelin, jolla ratkaistaan pronssijoukkue. Kaksi viimeist\xc3\xa4 joukkuetta, jotka siis voittivat semi-finaalin, pelaavat loppuottelun. Loppuottelun voittaja p\xc3\xa4\xc3\xa4see seuraavaksi kaudeksi automaattisesti Euroliigaan.'